Bad Moms inggih punika filem sandhiwara kumedhi saking Amérikah Sarékat ingkang kadamel taun 2016. Filem punika dipunsutradarani Jon Lucas lan Scott Moore ingkang ngrangkep minangka panganggit skénario. Ingkang maragani filem punika antawisipun Mila Kunis, Kristen Bell, Kathryn Hahn, Jay Hernandez, Annie Mumolo, Jada Pinkett Smith, lan Christina Applegate. Pandamelan filem kawiwitan ing surya 11 Januari 2016 di New Orleans. Bad Moms dipungiyaraken kaping pisan ing surya 19 Juli 2016 wonten New York City lan dipunbabar sesarengan kanggé sagung pamirsa kang surya 29 Juli 2016 déning STX Entertainment. Bad Moms nampi panampèn ingkang warni-warni saking para pamirsa lan juru kritik, lan kasil ngempalaken arta dumugi $179 yuta, nglumantaraken filem punika minangka filem kapisan damelanipun STX Entertainment ingkang kasil ngempalaken arta langkung saking $100 yuta ing salebetipun nagari.

Ingkang maragani 

 Mila Kunis
 Kristen Bell
 Kathryn Hahn
 Christina Applegate
 Jada Pinkett Smith
 Annie Mumolo
 Jay Hernandez
 Oona Laurence
 Emjay Anthony
 David Walton
 Clark Duke
 Wanda Sykes
 Wendell Pierce
 J. J. Watt
 Megan Ferguson
 Lilly Singh
 Billy Slaughter
 Martha Stewart

Latar wingking 
Ing surya 30 April 2015 wonten pawartos bilih Jon Lucas lan Scott Moore katetepaken minangka sutradara satunggalipun filem kumedhi ingkang nyariyosaken babagan satunggalipun tiyang èstri, nanging dèrèng dipunparingi sesirah, dhedhasar skénario anggitanipun kekalih wau. Bill Block saking Block Entertainment lan Raj Brinder Singh saking Merced Media Partners sampun ngrancang badhé ngayahi jejibahan minangka juru damel filem punika, sesarengan Judd Apatow lan Josh Church lumantar Apatow Productions, sawatawis punika Merced Media ugi nyengkuyung ragatipun. Leslie Mann sampun kadhapuk minangka paraga baku. Filem punika filem kapisan ingkang dipundamel déning Bill Block lumantar Block Entertainment sasampunipun medal saking QED International. Paramount Pictures numbas hak pangeduman filem punika ing surya 8 Mèi 2015. Filem punika ugi dipunsebaraken kanthi internasional, dipunpawartosaken rikala Festival Film Cannes 2015. Ing surya 1 Juni 2015, Mann lan Apatow mratélakaken medal saking proyek filem punika amargi wontenipun bentrokan kagiyatan. Ing surya 26 Oktober 2015 kalaporaken bilih Paramount ugi medal saking proyek filem punika, lan gantosipun inggih punika STX Entertainment badhé ngecakaken pangeduman kanggé para pamirsa ing wewengkon Amérikah Sarékat. Mila Kunis, Christina Applegate, lan Kristen Bell mratélakaken sumadya nyengkuyung filem punika minangka juru paraga baku, sawatawis punika Suzanne Todd badhé dados juru damel sesarengan Block. Ing surya 11 Januari 2016, Jada Pinkett Smith lan Kathryn Hahn ugi ndhèrèk nyawiji ing filem, sesarengan Smith ingkang maragani minangka pacanganipun Applegate, lan Hahn ingkang maragani minangka ibu. Salajengipun wonten pawartos bilih Oona Laurence sampun sagah nyengkuyung filem punika.

Pambabaran 
Ing wulan Mèi 2015, Paramount netepaken wanci pambabaran surya 15 April 2016, nanging dipunéwahi dados pada Juli 2015. STX Entertainment lajeng numbas hak pangeduman filem punika, lan wonten susulan bilih pambabaranioun badhé ditindakaken ing surya 19 Agustus 2016, ngéwahi wanci pambabaran filem The Space Between Us ing surya 19 Juli 2016.

Rujukan

Pranala njawi 
 
 
 

Film Amérikah Sarékat
Film Amérikah Sarékat taun 2016
Film taun 2016
Film berbahasa Inggris
Film komedi
Artikel Wiki Mrebawani II kalamangsa 1